

Et bilde som inneholder himmel, fjell, landskap, tekst

KI-generert innhold kan være feil.

Innhold

[Innledning 2](#_Toc201141441)

[Om planen 2](#_Toc201141442)

[Føringer og rammer 3](#_Toc201141443)

[Utfordringer og satsinger 5](#_Toc201141444)

[Mål og strategier 6](#_Toc201141445)

[Hovedmål 7](#_Toc201141446)

[Strategier 8](#_Toc201141447)

[Overordnet arealstrategi 9](#_Toc201141448)

# Innledning

Kommuneplanens samfunnsdel 2025-2037 er et overordnet styringsdokument som gir langsiktig retning for samfunnsutviklingen. Dokumentet bygger på FNs bærekraftsmål og vektlegger bærekraftig utvikling innen miljø, økonomi og sosiale forhold. Samfunnsdelen skal bidra til å sikre innbyggernes trygghet og velferd, tilrettelegge for næringsutvikling, og ivareta kommunens natur- og kulturressurser.

Kommunefakta fra Statistisk Sentralbyrå: <https://www.ssb.no/kommunefakta/gjemnes>

## Om planen

Kommuneplanens samfunnsdel er kommunens overordnede styringsdokument og verktøy for helhetlig planlegging. Den tar stilling til langsiktige utfordringer, mål og strategier for Gjemnessamfunnet og kommunen som organisasjon. Planen danner utgangspunktet for hvordan vi skal ivareta kommunale, regionale og nasjonale mål, interesser og oppgaver. Planen tar utgangspunkt i den kommunale planstrategien og legger retningslinjer og pålegg fra statlige og regionale myndigheter til grunn. Kommunen skal ha en samlet kommuneplan som omfatter en samfunnsdel med handlingsdel og en arealdel. Planen inngår i kommunens plansystem.

|  |
| --- |
|  |

Plansystemet skal sikre gjennomføring av politiske mål, tiltak og prioriteringer. Det skal være sammenheng og samsvar - rød tråd - mellom de ulike nivåene i systemet.

[Alle vedtatte planer og styringsdokumenter ligger ute på kommunens nettside (gjemnes.kommune.no)](https://www.gjemnes.kommune.no/tjenester/plan-bygg-og-eiendom/plan/planer-og-styringsdokument/)

## Føringer og rammer

Lover, forskrifter, politiske vedtak og overordnede styringssignaler fra stat, fylke og kommune samt kommunens økonomi rammer inn kommuneplanens samfunnsdel.

Føringer som har vært viktige i arbeidet med samfunnsdelen

* FNs bærekraftsmål
* nasjonale forventninger til regional og kommunal planlegging
* regionale planer
* samarbeid på Nordmøre samt nabokommunene i Romsdal
* planstrategi og planprogram kommuneplanens samfunnsdel
* lovpålagt oversiktsdokument over folkehelse
* ungdata 2024
* FNs konvensjon om rettigheter til mennesker med nedsatt funksjonsevne (CRPD)

**FNs bærekraftsmål**

FN har vedtatt 17 utviklingsmål for å fremme økonomisk, sosial og miljømessig bærekraft i hele verden. Regjeringen har bestemt at de 17 bærekraftsmålene skal være det politiske hovedsporet for arbeidet med de største utfordringene i Norge. Alle kommuner må ta stilling til bærekraftsmålene i sin planlegging.

[Les om FNs bærekraftsmål på nettsiden til FN (fn.no)](https://fn.no/om-fn/fns-baerekraftsmaal)

|  |
| --- |
|  |

Illustrasjon viser FNs 17 bærekraftsmål.   
Kilde: FN-sambandet

**Nasjonale forventninger**

Gjennom Nasjonale forventninger til regional og kommunal planlegging 2023–2027 synliggjøres regjeringens viktigste prioriteringer på planområdet for den kommende fireårsperioden. Forventningene er disse områdene

* samordning og samarbeid i planleggingen
* trygge og inkluderende lokalsamfunn
* velferd og bærekraftig verdiskaping
* klima, natur og miljø for fremtida
* samfunnssikkerhet og beredskap

[Les om nasjonale forventninger på nettsidene til regjeringen (regjeringen.no)](https://www.regjeringen.no/no/dokumenter/nasjonale-forventninger-til-regional-og-kommunal-planlegging-20232027/id2985764/?ch=1)

**Regionale planer**

Regional planlegging skal bidra til utvikling, samarbeid og samhandling i fylket. Den regionale planstrategien og fylkesplanen ligger til grunn for både statlig og kommunal virksomhet og planlegging i fylket.

[Les om regional planlegging på nettsidene til Møre og Romsdal fylkeskommune (mrfylke.no)](https://mrfylke.no/tenester/plan-okonomi-og-statistikk/regional-planlegging/)

**Samarbeid på Nordmøre - Nordmørsstrategien**

Nordmørsstrategien skal være en overordnet strategi for samarbeidet mellom Nordmørskommunene gjennom Nordmøre Interkommunalt Politisk Råd (NIPR), samt nabokommunene i Romsdal.

Visjonen for det regionale samarbeidet er; Vi løfter Nordmøre – sammen!

* Vi styrker felles gjennomslagskraft ved faglig og politisk samarbeid.
* Vi tar tak i det vi selv kan gjøre noe med, med tillit til hverandre.
* Vi skal framsnakke de som lykkes og heie på de som tør.

Vi tenker omdømme i alt vi gjør.

Nordmørsløftet for bolyst og bostedsattraktivitet:

* Vi skaper og utvikler gode nærmiljø og tettsteder i alle kommuner.
* Vi skal ha et sterkt regionsenter i en samskapende region.
* Vi ser på, og verner om, kultur og natur som verdifulle for trivsel og mangfold.
* Vi utvikler gode tjenester der innovasjon er vår vei.

Nordmørsløftet for næringsattraktivitet:

* Næringsliv og kommuner er samsnakket og koordinert.
* Økt kompetanse til arbeidsmarkedets behov.
* Vi bygger regionen sammen.

[Les om nordmørsstrategien på nettsidene til Nordmøre IPR (nipr.no)](http://www.nipr.no/tjenester/nordmorsstrategien/nordmorstrategien/)

**Utfordringsbildet Gjemnes og Nordmøre**

Utfordringsbildet for Gjemnes og Nordmøre kan du lese i planstrategien til Gjemnes kommune.

[Les om utfordringsbildet for Nordmøre og Gjemnes på kommunens nettside (gjemnes.kommune.no)](https://opengov.360online.com/Meetings/gjemnes/File/Details/334527.PDF?fileName=Planstrategi%20og%20planprogram%20revidert%20etter%20h%C3%B8ring&fileSize=1148599)

**Folkehelseoversikten** er lovpålagt og skal si noe om innbyggernes helsetilstand, sentrale utviklingstrekk og synliggjøre lokale utfordringer og muligheter i kommunen. Oversikten ligger til grunn for det langsiktige folkehelsearbeidet, og er et grunnlag for kommunalt planarbeid samt for iverksettelse av konkrete tiltak.

[Les folkehelseoversikten på kommunens nettside (gjemnes.kommune.no)](https://www.gjemnes.kommune.no/_f/p1/i0b61d887-305a-408a-866c-c3898abfb479/folkehelseoversikt-2019-endelig-utgave-2.pdf)

**Ungdata** er en barne- og ungdomsundersøkelse der skoleelever over hele landet svarer på spørsmål om hvordan de har det, og hva de driver med på fritiden.

[Les om undersøkelsen på nettsiden til Ungdata (ungdata.no).](https://www.ungdata.no/)

## Utfordringer og satsinger

Gjemnes kommune står overfor utfordringer som aldrende befolkning, urbanisering og klimaendringer, men har samtidig gode muligheter for vekst og utvikling. Med dette som bakgrunn legger samfunnsdelen opp til mål og strategier som vil lede kommunen mot en bærekraftig fremtid. Den skal være et verktøy for både politisk styring og administrativ gjennomføring.

|  |
| --- |
|  |

# Mål og strategier

Kommuneplanens samfunnsdel fastsetter kommunens overordnede mål og strategier. Disse er førende for kommende plan- og budsjettarbeid, der det fastsettes delmål og tiltak som skal gjennomføres. Resultater og effekter av kommunens innsats rapporteres og vurderes i tertial- og årsrapporter.

|  |
| --- |
|  |

*(Illustrasjon: Framsikt)*

Hovedmålene under skal dekke de store ansvarsområdene og mulighetsrommene Gjemnes kommune skal dekke.  I dette ligger en balansering av ulike, av og til motstridende, hensyn.

Men først når hensynet til naturgrunnlaget (som vann og mat) ivaretas, samtidig som menneskenes sosiale behov blir dekt, og kommunens økonomiske ressurser håndteres klokt, har vi grunnlag for en bærekraftig  samfunnsutvikling.

Sammenhengene kan illustreres som figuren til høyre.

Til hvert hovedmål er det knyttet ett eller flere av FNs bærekraftsmål, og strategier for hvordan kommunen skal jobbe for å nå de overordnede målene.

I kommende temaplaner, som for eksempel for helse og for oppvekst, og ikke minst i årlige handlings- og økonomiplaner, skal det fastsettes delmål og tiltak for gjennomføring.

## Hovedmål

| Hovedmål | FN bærekraftsmål |
| --- | --- |
| Gjemnes kommune skal beskytte naturen og miljøet, samt redusere naturtap og klimagassutslipp, i tråd med nasjonale mål. | 02 - Utrydde sult, oppnå matsikkerhet og bedre ernæring, og fremme bærekraftig landbruk  13 - Handle umiddelbart for å bekjempe klimaendringene og konsekvensene av dem 15 - Beskytte, gjenopprette og fremme bærekraftig bruk av økosystemer, sikre bærekraftig skogforvaltning, bekjempe ørkenspredning, stanse og reversere landforringelse samt stanse tap av artsmangfold |
| Gjemnes kommunes tjenester skal fremme folkehelse og motvirke utenforskap | 01 - Utrydde alle former for fattigdom i hele verden 03 - Sikre god helse og fremme livskvalitet for alle, uansett alder     04 - Sikre inkluderende, rettferdig og god utdanning og fremme muligheter for livslang læring for alle 05 - Oppnå likestilling og styrke jenters og kvinners stilling i samfunnet 10 - Redusere ulikhet i og mellom land |
| Gjemnes kommune skal være den foretrukne kommunen å bo og leve i. | 11 - Gjøre byer og lokalsamfunn inkluderende, trygge, robuste og bærekraftige |
| Gjemnes kommune skal være en attraktiv samarbeidspartner for næringsliv, frivillighet og nabokommuner | 09 - Bygge solid infrastruktur og fremme inkluderende og bærekraftig industrialisering og innovasjon 17 - Styrke virkemidlene som trengs for å gjennomføre arbeidet, og fornye globale partnerskap for bærekraftig utvikling |
| Gjemnes kommune skal være en trygg kommune å bo og oppholde seg i | 11 - Gjøre byer og lokalsamfunn inkluderende, trygge, robuste og bærekraftige 13 - Handle umiddelbart for å bekjempe klimaendringene og konsekvensene av dem |
| Gjemnes kommune skal være en foretrukken arbeidsgiver med medarbeidere som skaper gode resultater til beste for innbyggerne | 08 - Fremme varig, inkluderende og bærekraftig økonomisk vekst, full sysselsetting og anstendig arbeid for alle |
| Gjemnes kommune skal ha en bærekraftig kommuneøkonomi med handlingsrom for utvikling | 08 - Fremme varig, inkluderende og bærekraftig økonomisk vekst, full sysselsetting og anstendig arbeid for alle |

## Strategier

|  |  |
| --- | --- |
| **Hovedmål** | **Hvordan kommer vi oss dit vi vil (strategier)?** |
| Gjemnes kommune skal beskytte naturen og miljøet, samt redusere naturtap og klimagassutslipp, i tråd med nasjonale mål. | **Miljøkommunen**   * Få oversikt over verdifull natur * Saksbehandlingsrutiner for bærekraftig plan- og byggesaksbehandling * Kartlegge og redusere kommunens klimagassutslipp * Samarbeid med innbyggere og næringsliv om kunnskap og tiltak for bærekraftig utvikling |
| Gjemnes kommune skal være den foretrukne kommunen å bo og leve i. | **Bokommunen**   * Attraktive bo- og boligtilbud * Levende kultur- og fritidsliv * Gode kommunikasjoner internt i kommunen og til byene rundt oss * Aktiv synliggjøring av fordeler og aktiviteter på digitale plattformer * Estetisk løft for kommunesenteret |
| Gjemnes kommunes tjenester skal fremme folkehelse og motvirke utenforskap | **Inkluderingskommunen**   * Tidlig innsats for barn og unge * Inkluderende og universelt utformede tjenester og nærmiljø * Styrke samarbeid mellom sektorene og mellom kommunen og frivilligheten |
| Gjemnes kommune skal være en foretrukken arbeidsgiver med medarbeidere som skaper gode resultater til beste for innbyggerne | **Arbeidsgiverkommunen**   * Attraktive arbeidsvilkår og god personalpolitikk * God og kompetent ledelse * Rolleforståelse og gjensidig respekt i hele organisasjonen |
| Gjemnes kommune skal være en trygg kommune å bo og oppholde seg i | **Trygghetskommunen**   * Systematisk beredskapsarbeid * Kunnskap om risiko og forebygging |
| Gjemnes kommune skal være en attraktiv samarbeidspartner for næringsliv, frivillighet og nabokommuner | **Samarbeidskommunen**   * Aktiv frivilligsentral * Effektiv saksbehandling og dialog med næringslivet * Troverdige partnerskap i regionen gjennom Nordmøre IPR og interkommunale tjenestesamarbeid på Nordmøre samt nabokommunene i Romsdal |
| Gjemnes kommune skal ha en bærekraftig kommuneøkonomi med handlingsrom for utvikling | **Økonomikommunen**   * Effektiv og transparent økonomistyring * Strategisk utvikling av tjenestesamarbeid * Innovasjon og digitalisering i tjenestene * Langsiktighet i gjelds- og finansforvaltningen |

# Overordnet arealstrategi

Kommuneplanens arealdel ([LENKE](https://www.gjemnes.kommune.no/tjenester/plan-bygg-og-eiendom/plan/planer-og-styringsdokument/#faqsporsmal-4)) skal revideres. Følgende strategier og hensyn skal vektlegges:

**Bo**

Utvikle tomter og boligområder, med gode nærmiljøer, i og rundt eksisterende tettsteder og bygder.

**Leve**

Oppgradere offentlig uterom i kommunesenteret og ellers, med gode grøntområder og møteplasser for å øke trivsel og bolyst.

**Trygg**

Modernisere teknisk infrastruktur for framtidsrettet utbygging, og som beredskap mot klimaendringer.

**Bærekraftig**

Sikre landbruksarealer mot nedbygging og oppsplitting.

**Miljø**

Vi tar hensyn til viktig naturmangfold, friluftsområder, overordnet grønnstruktur og landskap samt kulturminner, og ser dette i sammenheng.

|  |
| --- |
|  |